text: [{"text_idx": "#000000", "text": "Karmarnir kring seinna dystin i\u0301 fyrsta undanumfari av Europa League kappingini i\u0301millum Gefle IF og NSI\u0301 i\u0301 Stockholm vo\u0301ru av teimum bestu. Ta\u00f0 var heitt, eini 26 stig, men sky\u0301lini a\u0301 s\u00f8guliga Ra\u030asunda leikv\u00f8llinum vo\u0301ru so miki\u00f0 h\u00f8g, at so\u0301lin ikki sto\u0301\u00f0 ni\u00f0ur a\u0301 v\u00f8llin, ta\u0301 dysturin byrja\u00f0i kl. 19. 380 fo\u0301lk h\u00f8vdu leita\u00f0 s\u00e6r til dystin, av hesum a\u0301ttu vit eini 30. Ru\u0301mligt var a\u0301 leikv\u00f8llinum, i\u00f0 ru\u0301mar eini 35.000 fo\u0301lkum!"}, {"text_idx": "#000001", "text": "Gefla IF vann fyrra dystin, sum var\u00f0 leiktur i\u0301 Gundadali fyri viku si\u0301\u00f0an, 2-0. B\u00e6\u00f0i li\u00f0ini vistu ti\u0301, hvat var kravt av teimum."}, {"text_idx": "#000002", "text": "Li\u00f0skiparin hja\u0301 okkum, Christian H\u00f8gni Jacobsen, hev\u00f0i fingi\u00f0 fri\u0301\u00f0, og var ti\u0301 ikki vi\u00f0 i\u0301 Sv\u00f8ri\u0301ki. Hetta hev\u00f0i vi\u00f0 s\u00e6r, at i\u0301 hvussu so er ein leikari kom at ver\u00f0a \u00f8\u00f0rvi\u0301si i\u0301 sigursvandu byrjunaruppstilingini hja\u0301 okkum."}, {"text_idx": "#000004", "text": "Gongdin i\u0301 sp\u00e6linum var naka\u00f0 tann sama, sum vit so\u0301u i\u0301 fyrra dystinum. Gefle IF sp\u00e6ldi sera beinlei\u00f0is vi\u00f0 langum sendingum fram til skjo\u0301tar menn. Teir lu\u0301rdu uppa\u0301 kontram\u00f8guleikar. NSI\u0301 hev\u00f0i hinvegin no\u0301gv av sp\u00e6linum. A\u0301lopini vo\u0301ru bygd upp vi\u00f0 sto\u0301rum tolni, men ov sja\u0301lvdan kom skotroynd burturu\u0301r."}, {"text_idx": "#000005", "text": "Fyrstu 10 min. hev\u00f0i Gefle yvirva\u0301g i\u0301 sp\u00e6linum. Ein skotroynd var uppum i\u0301 3. minutti, og eitt horna til teir i\u0301 8. minutti. N\u00e6stu 10 minuttirnar vi\u0301sti NSI\u0301 gott sp\u00e6l frameftir. Royndir vo\u0301ru at koma framvi\u00f0 i\u0301 si\u0301\u00f0unum, og i\u0301 tveimum f\u00f8rum megna\u00f0i Jann Martin at fa\u0301a bo\u0301ltin inn fyri, samstundis sum Erland hev\u00f0i eitt innlegg i\u0301 vinstru si\u0301\u00f0u."}, {"text_idx": "#000006", "text": "Eins og i\u0301 fyrra dystinum, fekk Gefle eitt heppi\u00f0 ma\u0301l, ju\u0301st sum vit vo\u0301ru sp\u00e6lsty\u0301randi. Vit vo\u0301ru ti\u0301verri naka\u00f0 leysir a\u0301 egnari ha\u0301lvu, og enda\u00f0i ta\u00f0 vi\u00f0, at Jann Ingi ste\u00f0ga\u00f0i Gerndt o\u0301lo\u0301gliga. Fri\u0301spark var\u00f0 d\u00f8mt beint uttanfyri 16-meturin i\u0301 okkara vinstru si\u0301\u00f0u, og Jann Ingi fekk gult kort. Andra\u0301s fekk ikki hildi\u00f0 fri\u0301sparkinum, og var Daniel Bernhardsson fyrstur a\u0301 bo\u0301ltinum og skora\u00f0i trygt \u2013 1-0 til Gefle."}, {"text_idx": "#000007", "text": "Uppga\u0301van hja\u0301 NSI\u0301 bleiv vi\u00f0 hesum truplari, men okkara dreingir stri\u0301ddust manniliga. Kl\u00e6mint fanga\u00f0i ein leysan bo\u0301lt i\u0301 26. minutti, men avleveringin fann ikki r\u00e6ttiliga Jann Martin, i\u00f0 var a\u0301 fer\u00f0 gj\u00f8gnum Gefle verjuna. Erland sp\u00e6ldi Kl\u00e6mint leysan i\u0301 h\u00f8gru si\u0301\u00f0u i\u0301 27. minutti, men ma\u0301lma\u00f0urin hja\u0301 Gefle to\u0301k skoti\u00f0. Og Jann Martin hev\u00f0i eitt skot u\u0301ti fra\u0301 i\u0301 33. minutti."}, {"text_idx": "#000008", "text": "I\u0301 34. minutti noyddist Einar av v\u00f8llinum vi\u00f0 einum l\u00e6rska\u00f0a, og kom Karoly inn fyri hann. Hetta hev\u00f0i vi\u00f0 s\u00e6r, at He\u00f0in fo\u0301r aftur a\u0301 vinstra bakk, Jann Martin skifti yvir i\u0301 vinstru si\u0301\u00f0u, Kl\u00e6mint fo\u0301r i\u0301 h\u00f8gra bor\u00f0 og Karoly fram."}, {"text_idx": "#000009", "text": "Erland hev\u00f0i eitt skot i\u0301 39. minutti, og Kl\u00e6mint royndi seg vi\u00f0 einum skoti\u00f0 beint a\u0301\u00f0renn ha\u0301lvleik. Ho\u0301ast Gefle ivaleyst var meira vandamiki\u00f0 hendan ha\u0301lvleikin, h\u00f8vdu vit minst li\u0301ka no\u0301gv av sp\u00e6linum."}, {"text_idx": "#000010", "text": "Fyrstu l\u00f8tuna i\u0301 \u00f8\u00f0rum ha\u0301lvleiki endurto\u0301k mynstri\u00f0 seg. NSI\u0301 royndi at byggja upp fyri at fa\u0301a okkurt burturu\u0301r dystinum, me\u00f0an Gefle du\u0301va\u00f0i uppa\u0301 kontra."}, {"text_idx": "#000011", "text": "Karoly var li\u0301vligur og megna\u00f0i i\u0301 fleiri f\u00f8rum at bindu fleiri Gefle leikarar, ta\u0301 teir stri\u0301ddust um bo\u0301ltin."}, {"text_idx": "#000012", "text": "I\u0301 53. minutti fekk Jens gult kort fyri at ha\u0301la i\u0301 eina Gefle-blusu beint uttanfyri 16 meturin. Fri\u0301sparki\u00f0 hja\u0301 Gerndt fo\u0301r i\u0301 tv\u00f8rtr\u00e6i\u00f0 og ni\u00f0ur og u\u0301t i\u0301 sp\u00e6li\u00f0 aftur."}, {"text_idx": "#000013", "text": "I\u0301 58. minutti hev\u00f0i He\u00f0in eitt gott innlegg u\u0301r vinstru til Karoly, i\u00f0 h\u00f8vda\u00f0i. Og i\u0301 60. minutti hev\u00f0i NSI\u0301 enn eitt gott a\u0301lop, men seinasta avleveringin var ov o\u0301neyv."}, {"text_idx": "#000014", "text": "Og so hendi ta\u00f0 aftur. Hasse Berggren, i\u00f0 ju\u0301st var skiftur inn hja\u0301 Gefle, trekti i\u0301 62. minutti inn i\u0301 16 meturin u\u0301r h\u00f8gru si\u0301\u00f0u. Hann skjeyt la\u0301gt mo\u0301ti n\u00e6rmaru stong. Bo\u0301lturin rakti stongina og si\u0301\u00f0ani Andra\u0301s, i\u00f0 hev\u00f0i tveitt seg, og enda\u00f0i i\u0301 ma\u0301linum. 2-0 til Gefle IF."}, {"text_idx": "#000015", "text": "Okkara dreingir vo\u0301ru to\u0301 uppsettir uppa\u0301 at fa\u0301a naka\u00f0 gott burturu\u0301r dystinum, og hildu ti\u0301 a\u0301fram vi\u00f0 at sp\u00e6la ta\u00f0 go\u0301\u00f0a sp\u00e6li\u00f0 og s\u00f8kja at Gefle ma\u0301linum."}, {"text_idx": "#000016", "text": "Debes kom inn fyri Kl\u00e6mint i\u0301 70. minutti. I\u0301 71. minutti hev\u00f0i Karoly eitt gott skot u\u0301tifra\u0301, i\u00f0 fo\u0301r dygst framvi\u00f0 ma\u0301linum. Erland vann eitt fri\u0301spark uttanfyri 16 meturin i\u0301 75. minutti. Jann Ingi lyfti bo\u0301ltin vandamiki\u00f0 innfyri, men ti\u0301verri fekk ongin beint hann i\u0301 ma\u0301li\u00f0."}, {"text_idx": "#000017", "text": "I\u0301 76. minutti hev\u00f0i Karoly eitt skot eftir gott gj\u00f8gnumsp\u00e6l i h\u00f8gru si\u0301\u00f0u vi\u00f0 innleggi fra\u0301 Jann Martin. L\u00f8tu seinni fekk Erland gult kort. I\u0301 80. minutti fekk Karoly si\u0301n st\u00f8rsta kjans higartil eftir upplegg fra\u0301 Ju\u0301stinus. Ti\u0301verri fo\u0301r skoti\u00f0 uppum."}, {"text_idx": "#000018", "text": "I\u0301 84. minutti kom A\u0301rni Frederiksberg a\u0301 fyrsta sinni inn a\u0301 besta li\u00f0i\u00f0 hja\u0301 NSI\u0301, ta\u0301 hann var\u00f0 skiftur inn fyri Erland. Og longu i\u0301 87. minutti rann A\u0301rni skjo\u0301tt fram i\u0301 vinstru si\u0301\u00f0u, har hann fekk eina langa diagonala sending fra\u0301 Karoly. Innleggi\u00f0 fra\u0301 A\u0301rna til n\u00e6rmaru stong var fl\u00e6tt og hart, og mundi Debes skora\u00f0. Vit fingu tvey skjo\u0301t horna burturu\u0301r stri\u0301\u00f0inum."}, {"text_idx": "#000019", "text": "NSI\u0301 kom aftur v\u00e6l i\u0301gj\u00f8gnum i\u0301 h\u00f8gru si\u0301\u00f0u i\u0301 90. minutti, uttan at ta\u00f0 gav u\u0301rslit."}, {"text_idx": "#000020", "text": "Men i\u0301 yvirti\u0301\u00f0ini bragda\u00f0i. Karoly fekk vi\u00f0 seinasta skotinum i\u0301 dystinum eitt gott ma\u0301l u\u0301r vinstru si\u0301\u00f0u eftir fri\u0301sp\u00e6ling fra\u0301 Debes."}, {"text_idx": "#000021", "text": "Hetta var sja\u0301lvandi ov li\u0301ti\u00f0 ov seint, men gav okkum ho\u0301ast alt eitt gott u\u0301rslit a\u0301 u\u0301tiv\u00f8lli mo\u0301ti einum li\u00f0i u\u0301r bestu svensku deildini."}, {"text_idx": "#000022", "text": "Onkursvegna sat man aftur vi\u00f0 kensluni, at vit i\u0301 sto\u0301ran mun a\u0301ttu dystin, me\u00f0an hinir skora\u00f0u. Um fyrri dysturin fo\u0301r okkara veg, kundi alt ver\u00f0i \u00f8\u00f0rvi\u0301si, men ta\u00f0 bleiv ta\u00f0 ikki hesafer\u00f0."}, {"text_idx": "#000023", "text": "I\u0301 \u00f8llum f\u00f8rum kann sta\u00f0festast, at vit i\u0301 l\u00f8tuni, vi\u00f0 tveimum teprum o\u0301sigrum mo\u0301ti Gefle, ikki standa so no\u0301gv aftanfyri heilprofessionellu li\u00f0ini i\u0301 Sv\u00f8ri\u0301ki. Reint fysiskt tykjast yrkisleikararnir at vera betur fyri, teir eru kanska eisini heldur skarpari i\u0301 avgerandi l\u00f8tum, men ta\u0301 ta\u00f0 kemur til samansp\u00e6l, samanhald og stri\u0301\u00f0svilja, eru vit einki aftanfyri. Vit eitt sindur av hepni, kundu vit saktans fari\u00f0 vi\u0301\u00f0ari i\u0301 hesi kappingini."}, {"text_idx": "#000024", "text": "Europa League lutt\u00f8kan i\u0301 a\u0301r er ivaleyst go\u0301\u00f0ur l\u00e6rdo\u0301mur hja\u0301 okkara leikarum. L\u00e6rdo\u0301mur, i\u00f0 teir koma at fa\u0301a gagn av, b\u00e6\u00f0i i\u0301 heimligu kappingini, og i\u0301 altjo\u0301\u00f0a dystum i\u0301 framti\u0301\u00f0ini."}, {"text_idx": "#000028", "text": "Lutakast hevur veri\u00f0 i\u0301 Nyon i\u0301 Fraklandi um, hv\u00f8r skal leika i\u0301mo\u0301ti hv\u00f8rjum i\u0301 komandi Europa League. Fyri okkum i\u0301 NSI\u0301 laga\u00f0i lutakasti\u00f0 seg solei\u00f0is, at vit skulu leika i\u0301mo\u0301ti Linfield FC u\u0301r Nor\u00f0uri\u0301rlandi. Linfield FC kenna flestu f\u00f8royingar eftirhondini v\u00e6l. Hetta er nevniliga 4. a\u0301ri\u00f0 a\u0301 ra\u00f0, at teir skulu sp\u00e6la i\u0301mo\u0301ti einum li\u00f0i..."}, {"text_idx": "#000030", "text": "Venjingarnar hja\u0301 Effoli\u00f0num eru byrja\u00f0ar"}, {"text_idx": "#000031", "text": "EFFO li\u00f0i byrja\u00f0i venjingina leygardagin 7. desember 2013 Av ti\u0301 ve\u00f0ri\u00f0 var so va\u0301naligt, var venjingin i\u0301 kappro\u0301\u00f0raneystinum hja\u0301 NSI\u0301 Leikarnir vo\u0301ru sera hugago\u0301\u00f0ir, og eru spentir til komandi kappingara\u0301r Ty\u0301sdagin 10. desember ver\u00f0ur fari\u00f0 a\u0301 v\u00f8llin at venja kl 18.00"}, {"text_idx": "#000033", "text": "A\u0301rni dagsins ma\u00f0ur mo\u0301ti FC Su\u00f0uroy"}, {"text_idx": "#000034", "text": "Si\u0301\u00f0ani 2-0 sigurin a\u0301 FC Su\u00f0uroy i\u0301 Va\u0301gi Annan Hvi\u0301tusunnudag hava tit atkv\u00f8tt um dagsins mann i\u0301 dystinum. A\u0301rni var sera sjo\u0301nligur a\u0301 vinstra kanti i\u0301 hesum dystinum, eins og hann hevur veri\u00f0 alt a\u0301r. Hann fekk flestar atkv\u00f8\u00f0ur vi\u00f0 20 % av teimum 186 givnu atkv\u00f8\u00f0unum. Ma\u0301lskju\u0301ttarnir ba\u0301\u00f0ir Kl\u00e6mint og Jann Martin gj\u00f8rdust nummar..."}, {"text_idx": "#000037", "text": "NSI\u0301 hevur i\u0301 dag vunni\u00f0 2-1 a\u0301 h\u00f8gtflu\u0301gvandi vi\u0301kingunum i\u0301 G\u00f8tu. Christian H\u00f8gni og Einar skutu okkara ma\u0301l. Dystarfra\u0301s\u00f8gn vi\u00f0 Marnari Pattinson: Eftir sto\u0301rtapi\u00f0 i\u0301 Klaksvi\u0301k seinasta sunnudag skuldu okkara menn royna at reisa seg i\u0301 dagsins dysti i\u0301mo\u0301ti Vi\u0301kingi. At sp\u00e6la i\u0301mo\u0301ti Vi\u0301kingi er alti\u0301\u00f0 trupult og i\u0301 dag var einki undantak. Vi\u0301kingarnir ma\u0301ttu..."}, {"text_idx": "#000039", "text": "Samb\u00e6rt fsf.fo er Einar Tro\u0301ndargjo\u0301gv nu\u0301 eisini u\u0301ttikin til landsdystin i\u0301mo\u0301ti Grikkalandi. Hetta er veruleiki nu\u0301 Viljormur Davidsen, NSI\u0301arin i\u0301 Vejle, hevur givi\u00f0 avbo\u00f0 til dystin. Einar hevur fyrr veri\u00f0 a\u0301 landsli\u00f0num, men hann hevur ikki sp\u00e6lt landsdyst si\u0301\u00f0ani i\u0301 2011, og ti\u0301skil er ta\u00f0 o\u0301gvuliga gle\u00f0iligt, at hann er aftur a\u0301 landsli\u00f0num. Einar er..."}, {"text_idx": "#000040", "text": "Les Meira Einar eisini a\u0301 landsli\u00f0numContinue"}, {"text_idx": "#000041", "text": "So eydna\u00f0ist at vinna i\u0301 g\u00f8tu :)"}, {"text_idx": "#000042", "text": "Enduliga vunnu vit a\u0301 Vi\u0301kingi i\u0301 G\u00f8tu, og ta\u00f0 kennist fantastiskt. Dysturin var kanska ikki av teimun bestu hja\u0301 NSI\u0300 i\u0301 a\u0301r, men sigurin er sera s\u00f8tur. Vi\u0301kingur byrja\u00f0i dystin no\u0301gv betur enn NSI\u0300, og leg\u00f0i seg uppibori\u00f0 a\u0301 odda 1-0 i\u0301 fyrra ha\u0301lvleiki. Vi\u0301kingur hev\u00f0i eisini ein gyltan m\u00f8guleika at \u00f8kja um lei\u00f0sluna, ta\u0301..."}]